**Latvijas Universitātes Fizikas, matemātikas un optometrijas fakultātes**

**Latvijas 47. atklātās fizikas olimpiādes**

**norises kārtība**

**Apstiprināts:**

*Latvijas Universitātes*

*Fizikas, matemātikas un optometrijas fakultātes*

*Fizikas nodaļas valdes sēdē*

*2022. gada 23. februārī*

*Fizikas nodaļas vadītājs, Guntars Kitenbergs*

1. Latvijas 47. atklātās fizikas olimpiādes (turpmāk tekstā Olimpiādes) **mērķi un uzdevumi**:
   1. rosināt dalībnieku interesi par fiziku;
   2. veicināt dalībnieku fizikas zināšanu, kā arī pētniecisko un eksperimentālo prasmju padziļināto apguvi;
   3. popularizēt iespējas studēt ar fiziku saistītajās studiju programmās.
2. **Olimpiādes organizācija un vadība:**
   1. Olimpiādi organizē un vada Latvijas Universitātes Fizikas, matemātikas un optometrijas fakultāte (turpmāk - LU FMOF) sadarbībā ar Latvijas Universitātes Informācijas tehnoloģiju departamentu (turpmāk - LU ITD), Latvijas Fizikas skolotāju asociāciju (turpmāk – LFSA).
   2. Olimpiādes interneta vietnes vietrādis ir <https://edu.lu.lv/enrol/index.php?id=2003>
   3. Par olimpiādes vadītāju norīkots LU CFI vadošais pētnieks Dmitrijs Bočarovs (29622457).
   4. Dalibnieku reģistrāciju veic LU FMOF docente Inese Dudareva (elektroniskā pasta adrese [inese.dudareva@lu.lv](mailto:inese.dudareva@lu.lv)).
3. **Olimpiādes dalībnieki:**
   1. par Olimpiādes dalībnieku bez iepriekšējas atlases un skolu pārstāvniecības ierobežojumiem, neatkarīgi no sekmēm fizikā un dalības citās mācību konkursos un olimpiādēs var kļūt izglītojamais, kurš apgūst fizikas kursu pamatizglītības vai vidējās izglītības programmas ietvaros;
   2. uzdevumu risināšanai dalībniekus iedala 9., 10., 11., 12. klašu grupās; katrai klašu grupai atbilstošajā uzdevumu komplektā tiek atlasīti uzdevumi saskaņā ar Olimpiādes programmu; ar organizatoru padomes norādi kādā no klašu grupām Olimpiādē var piedalīties arī jaunāku klašu izglītojamie.

1. **Olimpiādes norise:** 
   1. izglītojamais par Olimpiādes dalībnieku kļūst **reģistrējoties**. Izglītojamo reģistrēšana dalībai olimpiādē notiek divos posmos:
      1. **pieteikšanās** dalībai olimpiādē, ne vēlāk kā līdz 3.03.2022. nosūtot uz elektroniskā pasta adresi [inese.dudareva@lu.lv](mailto:inese.dudareva@lu.lv) sekojošu informāciju: izglītojamā vārds, uzvārds, personas kods, klase, kontakttālruņa numurs, elektroniskā pasta adrese, pārstāvētā izglītības iestāde, skolotāja vārds, uzvārds.
      2. **reģistrācija** olimpiādei, kas atbilstoši pieteikuma apstiprināšanas elektroniskajā vēstulē esošajai informācijai jāveic izglītojamam ne vēlāk kā līdz 5.03.2022.
   2. pirms Olimpiādes, bet ne vēlāk kā vienu dienu pirms, izglītojamam jāpārliecinās, ka viņš ir olimpiādes dalībnieku sarakstā. Olimpiādes dalībnieku saraksts publicēts Olimpiādes interneta vietnē.
   3. Olimpiādes uzdevumus latviešu, krievu un angļu valodās atbilstoši Olimpiādes programmai, kas ir publicēta Olimpiādes interneta vietnē, izstrādā Olimpiādes organizatoru komiteja.
   4. Olimpiāde notiek tiešsaistes režīmā **2022 .gada 6. martā plkst. 10:00**, izmantojot Olimpiādes interneta vietni.
   5. Olimpiādes uzdevumu risināšanai dalībniekiem ir dotas **četras astronomiskās stundas**; viens no Olimpiādes uzdevumiem ir eksperimenta izskaidrošana, ko demonstrē uzdevumu risināšanas laikā elektroniskā vietnē.
   6. Katrs dalībnieks piedalās vienā, savai klasei atbilstošā vecuma grupā.
   7. Olimpiādes dalībnieki drīkst izmantot uzziņu materiālus, kuri nesatur uzdevumu risinājumus vai atbildes;
   8. Olimpiādes dalībnieki uzdevumus risina **patstāvīgi**; gadījumā, ja Olimpiādes organizatoru komitejai rodas pamatotas aizdomas, kas ļauj apšaubīt darba izpildes patstāvību, organizatori ir tiesīgi aicināt dalībnieku uz Zoom tiešsaistes videokonferenci, lai pēc sarunas ar dalībnieku pieņemt lēmumu par atbilstošā dalībnieka darba pieņemšanu/nepieņemšanu Olimpiādes izvērtēšanai; lēmumu par darba nepieņemšanu izvērtēšanai noformē rakstiski un apstiprina Olimpiādes vadītājs un viņa vietnieki, tā tiek nosūtīta izglītojamiem, izmantojot saziņai reģistrācijas pieteikumā norādītās e-pasta adreses.
   9. Katrai klašu grupai olimpiādes laikā tiek piedāvāti desmit uzdevumi, viens no kuriem ir video demonstrējuma skaidrojums. Maksimālais iespējamais iegūstāmo punktu skaits par katru no uzdevumiem ir atšķirīgs un norādīts pie uzdevuma. Olimpiādes kopvērtējumā tiks ņemti vērā punkti par video demonstrējuma skaidrojumu un vel pieciem visaugstāk novērtētiem uzdevumiem neatkarīgi no tā, cik uzdevumus dalībnieks rēķināja Olimpiādes laikā.
   10. Olimpiādes laikā dalībnieks uzdevumu pildīšanai izmanto baltās lapas (var būt rūtiņu), rakstot tajās uzdevumu risinājumus ar zilo vai melno pildspalvu salasāmā rokrakstā. Katra uzdevuma atrisinājumu **augšupielādē** kā vienu vai divus failus olimpiādes vietnē, izmantojot pogu “Pievienot iesniegumu” pie atbilstošā uzdevuma numura un sekojot turpmākajām norādēm. Augšupielādējamā risinājuma fails var būt gan PDF, gan attēla formātā. Dalībniekam jāpārliecinās, ka uz katra risinājuma faila ir skaidri saskatāms dalībnieka vārds, uzvārds, klase, uzdevuma numurs. Gadījumā, ja uzdevuma risinājums ir augšupielādēts divos failos, pie uzdevuma numura jāpieraksta arī faila kā uzdevuma daļas numurs. Katrs dalībnieks ir atbildīgs par augšupielādējamā faila kvalitāti (visas risinājuma daļas ir skaidri salasāmas, nepieciešamības gadījumā failus var dzēst un aizvietot ar citiem).
   11. Olimpiādes dienā **plkst. 14:30** uzdevumu risināšanas un augšupielādēšanas iespējas tiek pārtrauktas visiem dalībniekiem neatkarīgi no augšupielādēto risinājumu skaita.
   12. Nopietnu tehnisko problēmu, piemēram, ilgstošu elektropadeves vai interneta pieslēguma traucējumu gadījumā dalībnieks par to ziņo Olimpiādes organizētājiem, zvanot pa tālr. 22376995.
2. Olimpiādes uzdevumu risinājumu **apspriešana:**
   1. Olimpiādes dienā 6.03.2021. Olimpiādes interneta vietnē tiek ievietoti olimpiādes uzdevumu atrisinājumi.
   2. Pēc Olimpiādes norises dienas Olimpiādes interneta vietnē dalībniekiem ir iespēja apspriest olimpiādes uzdevumu risinājumus.
3. Olimpiādes uzdevumu risinājumu **izvērtēšana**:
   1. Olimpiādes uzdevumu risinājumi tiek vērtēti pēc vienotas punktu sistēmas, katrai klašu grupai ir vienoti vērtēšanas kritēriji; uzvarētāji tiek noteikti pēc sešu visaugstāk novērtēto uzdevumu (no tiem viens ir video demonstrējuma skaidrojums) atrisinājumu kopējās iegūto punktu summas katrā klašu grupā atsevišķi;
   2. Godalgoto vietu sadalījumu un skaitu nosaka Olimpiādes organizatoru komiteja, izvērtējot dalībnieku iegūto punktu sadalījumu;
   3. Olimpiādes darbu ranžējumu pēc iegūto punktu summas ieraksta Olimpiādes protokolā; protokolu paraksta Olimpiādes organizatoru komitejas locekļi un Olimpiādes vadītājs. Olimpiādes protokolu apstiprina Fizikas nodaļas Valdes sēdē.
4. Olimpiādes uzvarētāju **apbalvošana**:
   1. Olimpiādes uzvarētāju apbalvošana notiek tajā pašā mācību gadā līdz vasaras brīvdienām
   2. Olimpiādes rezultātus paziņo fizikas Olimpiādes interneta vietnē ne vēlāk kā viena mēneša laikā pēc Olimpiādes norises dienas; uzziņas par Olimpiādes rezultātiem ir pieejamas, sazinoties ar Olimpiādes organizatoriem;
   3. Olimpiādes uzvarētājus par apbalvošanas vietu un laiku informē personīgi ne vēlāk kā 10 dienas pirms Olimpiādes apbalvošanas ceremonijas;
   4. balvu fondu, konsultējoties ar Fizikas nodaļas valdi un Olimpiādes sponsoriem nosaka Olimpiādes organizatoru komiteja; klašu grupās balvas ir līdzvērtīgas;
   5. neizsniegtie apbalvojumi tiek saglabāti Olimpiādes balvu fondā;
   6. balstoties uz Olimpiādē iegūtājiem rezultātiem, organizatoru komiteja iesaka dalībai Starptautiskās fizikas olimpiādes atlases sacensībās;
   7. Olimpiādes laureātus organizatoru komiteja iesaka dalībai skolēnu vasaras mācību nometnei “Alfa”.